**Dispensationsansøgning fra bekendtgørelse om droneforbud – dispensation til at flyve i ganske særlige tilfælde**

**Denne dispensationsansøgningsblanket kan kun anvendes til at ansøge om dispensation fra bekendtgørelse om forbud mod civile droneflyvninger.**

I forbindelse med behandling af dispensationsanmodning vil Transportministeriet anmode den relevante sektormyndighed for det arbejde, som droneoperationen vedrører, om en udtalelse. Dette er en forudsætning for at kunne behandle dispensationsanmodningen. Hvis der ikke er oplysninger om sektormyndighed, vil det være vanskeligt for Transportministeriet at nå at behandle sagen i tide. Det er derfor af afgørende vigtighed, at I kan oplyse hvilken relevant sektormyndighed, der skal høres.

For at ansøgningen kan behandles hurtigst muligt, skal følgende oplysninger indsendes:

|  |  |
| --- | --- |
| Kontaktoplysninger (navn, CVR-nr., hvis muligt, mail og telefonnummer) til droneoperatøren |  |
| Kontaktoplysninger (navn, mail og telefonnummer) til fjernpiloten eller den, der har ansvaret for opgaven |  |
| Oplysninger om droneoperatørens registreringsnummer |  |
| Hvis du skal flyve i en eksisterende geografisk dronezone, skal du medsende sagsnummeret på tilladelsen til flyvningen |  |
| Dato og tidspunkt for flyvningen med droner, herunder om der skal flyves mere end én gang |  |
| Oplysninger om, hvor længe opgaven vil tage at løse |  |
| Adresse for, hvor der skal flyves |  |
| Begrundelse for hvorfor operationen falder ind under særlige tilfælde. Der vil blive foretaget en konkret vurdering, hvor der vil blive lagt vægt på, om droneoperationen har en uopsættelig, samfundsvigtig karakter. |  |
| En operation vil kunne betragtes som uopsættelig, hvis formålet med operationen forspildes, hvis ikke den udføres inden et vist tidspunkt. Konkret i forhold til denne bekendtgørelse, vil det betyde, at formålet med operationen forspildes, hvis det ikke er muligt at flytte operationen til den 4. oktober eller derefter. |  |
| En samfundsvigtig vigtig opgave er en opgave, der er nødvendig for at opretholde, beskytte eller understøtte grundlæggende samfundsforhold. |  |
| Operatøren skal forelægge dokumentation for operationen i form af evt. kontrakt eller bestilling fra opdragsgiveren, hvor opgaven er beskrevet. | Dokumentation vedhæftes |
| Oplysninger om hvilken sektormyndighed, der skal høres – hvilken opgave skal løses i hvilket regi. Sektormyndigheden er den offentlige myndighed, der har ansvaret inden for det pågældende område, fx sundhed, energi, transport, miljø eller fødevarer. |  |
| Hvis du har indhentet en erklæring fra den sektoransvarlige myndighed om at operationen er samfundsmæssig uopsættelig, inden du søger, kan du sende denne med. Det er ikke et krav. |  |

Ansøgningen skal sendes til: [info@trafikstyrelsen.dk](mailto:info@trafikstyrelsen.dk)

Uanset hvornår i perioden (den 29. september til og med 3. oktober) operationen skal gennemføres, skal ansøgning om dispensation sendes hurtigst muligt til Trafikstyrelsen med henblik på at muliggøre sagsbehandling.

Skriv i overskriftfeltet: HASTER: Ansøgning dispensation til flyvning med drone den [Indsæt dato for flyvning]

Hvis alle nødvendige oplysninger ikke forelægger, kan det ikke forventes, at Transportministeriet kan nå at behandle sagen og indhente samtykke fra andre myndigheder, inden droneoperationen skal gennemføres.